Rezumatul Studiului 10 - Isus ne deschide calea prin perdeaua dinăuntru

1. **Cum ajungem la Dumnezeu.**
   * De trei ori pe an, israeliţii trebuiau să se prezinte înaintea lui Dumnezeu în sanctuarul Său (Ex. 34:22-23). Aceste festivităţi au indicat momente specifice în care Isus, reprezentantul nostru, a trebuit să apară în faţa prezenţei Tatălui în locul nostru:
   * Sărbătoarea azimilor (Paştele): Isus ***a murit*** în ziua în care se jertfea paştele, în momentul jertfei de seară (Ioan. 18:39; Luca 23:44-46); Isus ***a înviat*** în ziua în care se prezenta snopul pentru seceriş (pârga) şi S-a prezentat înaintea Tatălui pentru a primi aprobarea Sa (Lev. 23:10-11; Ioan 20:17)
   * Sărbătoarea săptămânilor (Cincizecime): După ***înălţarea*** Sa, Isus a şezut la dreapta lui Dumnezeu, a inaugurat sanctuarul ceresc şi a trimis Duhul Sfânt (Fapte 2:33).
   * Sărbătoarea roadelor (Corturilor): La ***a Doua Venire***, Isus ne va duce în locul pe care ni-l pregăteşte şi ne va prezenta înaintea lui Dumnezeu (Ioan 14:2-3; 1 Tes. 4:17; Ap. 22:3-4)
2. **Piedici în apropierea de Dumnezeu:**
   * **Teama în prezenţa Sa.**
     + Pavel face o descriere foarte grafică a momentului în care Dumnezeu s-a arătat lui Israel la Sinai pentru a le vorbi faţă în faţă (Evr. 12:18-21).
     + Lipsiţi de credinţă, i-au cerut lui Moise să mijlocească între Dumnezeu şi ei (Deut. 5:27). Dar acesta nu a fost planul original al lui Dumnezeu. Dumnezeu a vrut ca poporul Său să se apropie de el şi să aibă parte de sfinţenia, mila şi compasiunea Sa (Ex. 19:13b; 34:6-7).
   * **Perdeaua impenetrabilă.**
     + Sanctuarul era înconjurat de un perimetru de securitate umană (leviţii), pentru ca oamenii să nu moară din cauza apropierii directe a lui Dumnezeu. Noi, ca preoţi, suntem intermediari între Dumnezeu şi cei care încă nu-L cunosc.
     + O perdea limita accesul închinătorului în Sanctuar (putându-se intra doar în timpul zilei). O a doua perdea permitea accesul la chivot doar celor care intraseră într-un legământ special cu Dumnezeu (preoţii). A treia perdea împiedica accesul direct înaintea lui Dumnezeu pentru toţi, cu excepţia marelui preot.
     + Isus este Perdeaua care îi permite lui Dumnezeu să trăiască în noi fără ca noi să fim mistuiţi (1 Cor. 3:16).
3. **Îndepărtarea piedicilor:**
   * **Calea cea nouă şi vie.**
     + Isus nu este doar Perdeaua care îi permite lui Dumnezeu să locuiască în noi. El este Perdeaua deschisă care creează o nouă cale ce ne oferă acces la însăşi prezenţa lui Dumnezeu.
     + Această nouă cale este noul legământ făcut prin sângele lui Isus (Mat. 26:28).
     + Înainte de moartea lui Isus, Satana a fost înaintea lui Dumnezeu pentru a ne acuza continuu (Zah. 3:1). Dar după înălţarea Sa, Isus şi-a început slujirea ca mare preot în Sanctuarul Ceresc. Apoi, Satana a fost definitiv aruncat din Cer, iar Isus a stat înaintea Tatălui, nu ca acuzatorul nostru, ci ca avocatul nostru de apărare (Apoc. 12:7-11; 1 Ioan 2:1).
   * **A ajunge în prezenţa Sa.**
     + Spre deosebire de manifestarea divină de la Sinai, între întuneric şi umbre, Pavel ne transportă la o altă manifestare divină, glorioasă, plină de lumină: Muntele Sionului; Ierusalimul Ceresc; corul îngerilor lăudând; Dumnezeu pe tronul Său făcându-i neprihăniţi pe „întâii născuţi” pe care i-a cumpărat cu sângele Său; şi pe Isus, mijlocitorul nostru (Evr. 12:22-24).
     + Şi nu este doar o viziune de viitor, care indică momentul în care vom sărbători împreună cu Isus Sărbătoarea Corturilor în Rai, ci este ceva actual, prezent. Suntem deja acolo! Am venit deja în prezenţa lui Dumnezeu!
     + Avem reprezentantul nostru acolo. Să trăim, aşadar, în fiecare zi umblând „ca şi cum am vedea pe Cel ce este nevăzut” (Evr. 11:27).